Instrukcije u vezi popunjavanja Prijave na Natječaj za regresiranje prijevoza učenika srednjih škola na teritoriju AP Vojvodine za 2025. godinu i pratećih tablica

1. Prilog 1 i Prilog 1a odnose se na ukupne **troškove prijevoza** učenika-putnika srednjih škola na godišnjoj razini prema važećim cijenama po relacijama putovanja. Izračun se radi na temelju cijena mjesečne učeničke karte. Ako na nekim relacijama ne postoji organiziran prijevoz, izračun troškova prijevoza za pojedine relacije daju nadležna općinska/gradska tijela i na taj način utvrđuju ukupne troškove prijevoza. Broj učenika prikazanih zbirno u tablicama 1 i 1a trebao bi se slagati s brojem učenika koji su prikazani u Popisu učenika – Prilog 3 i u Prijavi u točki broj 7. **Prilog 1a** se popunjava samo u slučaju ako postoje relacije za koje nema organiziranog prijevoza, u suprotnom tablicu nije potrebno popuniti.
2. U Prijavi pod točkom 5. unosi se podatak koji se traži na ime **regresa** od Pokrajinskog tajništva za obrazovanje, propise, upravu i nacionalne manjine – nacionalne zajednice, a u točki 6. se prikazuje iznos sredstava koji se planira izdvojiti za **regres** iz **vlastitih sredstava** jedinice lokalne samouprave (ne računajući sredstva od Pokrajinskog tajništva). Zbroj podataka u točkama 5. i 6. ne može biti veći od zbroja potrebnih sredstava za **troškove prijevoza** učenika putnika srednjih škola prikazanih u Prilozima 1 i 1a.
3. U Prilogu 3, kao i u izračunima sukladno Pravilniku o uvjetima regresiranja prijevoza učenika srednjih škola u Autonomnoj Pokrajini Vojvodini („Službeni list APV“, broj: 7/23 i 5/24), treba prikazati samo **učenike koji svakodnevno putuju od mjesta stanovanja do škole i nazad.** Jedinice lokalne samouprave koje pribavljaju popise učenika od srednjih škola na teritoriju lokalne samouprave, iste trebaju ažurirati u smislu da se prikazuju samo učenici s mjestom stanovanja na teritoriju lokalne samouprave (u cilju izbjegavanja dvostrukog upisivanja određenog broja učenika). Popis učenika-putnika se priprema za školsku 2023./2024. godinu kao jedinstvena tablica s **jedinstvenom numeracijom rednog broja** s obveznim potpisom i pečatom nadležnog tijela jedinice lokalne samouprave. U cilju brže i učinkovitije obrade natječajnih prijava, molimo da podaci u Prilogu 3 za sve učenike budu cjelokupni.

**Prilog broj 1 i Prilog broj 1a** obvezno dostaviti u neovjerenom *Excel* formatu na adresu elektroničke pošte:

 varga.endre@vojvodina.gov.rs kontakt 487 45 58

Ispisan i ovjeren **Prilog broj 1 i Prilog broj 1a** potrebno je poslati poštom s ostalom natječajnom dokumentacijom na adresu Tajništva.